钦定古今图书集成/明伦汇编/氏族典/第436卷 > 《廖用贤尚友录》 > 马腾
## 钦定古今图书集成/明伦汇编/氏族典/第436卷 > 《廖用贤尚友录》 > 马腾

按《典略》，“腾字寿成，马援后也。桓帝时，其父字子硕，尝
为天水兰干尉，后失官，因留陇西，与羌错居。家贫无
妻，遂娶羌女，生腾。腾少贫，无产业，而性贤厚，人多敬之。灵帝末，氐羌反叛，州郡募发民中有勇力者欲讨
之。腾在募中，州郡署为军行事，典领部众。讨贼有功，
拜军司马。后以功迁偏将军，又迁征西将军。初平中”，
拜征东将军，转前将军，封槐里侯。待士进贤，矜救民
命，三辅甚安爱之。十五年，征为卫尉。